Man steek hom aan die brand in MontecasinoVeiligheidswagte het die toneel afgesper. Foto: @ChristiaanKo/Twitter Montecasino se bestuur het in ŉ verklaring gesê die man het homself naby ŉ veiligheidsbeheerpunt aan die brand gesteek nadat hy petrol oor homself uitgegooi het. Hy is op die toneel dood verklaar. ŉ Vrou wat naby die toneel was het volgens berigte geringe beserings opgedoen. “Die nooddienste was op die toneel en voorsorgmaatreëls is onmiddellik ingestel om die veiligheid van ons besoekers te verseker. In ons gedagtes is ons by die oorledene se familie en vriende.” Die man se identiteit is nog nie bekend gemaak nie. Dit is nog nie duidelik of die man die petrol oor homself uitgegooi het voordat hy die gebou binnegekom het en of hy dit binne die casino gedoen het nie. Die motief is ook nog nie bekend nie en die polisie ondersoek die saak.